CrossBoundary Energy

Ny CrossBoundary Energy Limited dia orinasam-pampiasam-bola izay mampiasa vola amin' ny tetikasa momba ny angovo azo havaozina (angovo masoandro sy angovon-drivotra ary fitehirizana angovo amin' ny bateria) aty Afrika. Izy io dia miompana amin' ny famatsiana herinaratra ny mpanjifa ara-barotra sy indostrialy. Sampana ao amin' ny CrossBoundary Group ity orinasa ity. Misy mpiasa miisa 50 ity orinasa ityAPO Group (14 July 2022). "CrossBoundary Energy secures US$40M in equity from Norfund and Norwegian pension fund, KLP, to expand Commercial and Industrial (C&I) portfolio across Africa ". Africa.Business..

 Toerana iorenany 
Ny foiben' ny CrossBoundary Energy dia eo amin' ny lalana Waiyaki, ao amin' ny vakin-tanàna foiben' ny fandraharahana aao Nairobi, renivohitra sy tanàna lehibe indrindra any KeniàJean Marie Takouleu (15 July 2022). "Africa: KLP Norfund invests $40m in green energy for business ". Afrik21.africa. Paris, France...

 Ankapobeny 
Tamin' ny volana Jolay 2022, ny CrossBoundary Energy dia nanana sy nitrandraka toby maro famokarana angovo azo havaozina izay mamatsy herinaratra ho an' ny orinasa sy ny indostria any amin' ny firenena am-polony mahery aty Afrika. Tamin' izany fotoana izany ny vola ampiasain' ilay orinasa dia nihoatra ny 188 tapitrisa dôlara amerikana, nanana mpanjifa isan-karazany, anisan' izany ny AB InBev (en), ny Diageo (en), ny Heineken (en) ary ny Unilever (en), ankoatra ny hafa.

 Tetikasa 
Iray amin' ny tetikasa nampidirin' ny CrossBoundary Energy ny Balama Solar Power Station (en), ao amin' ny distrikan' i Balama ao amin' ny faritanin' i Cabo Delgado, any avaratr' i Môzambika. Ity tobim-pamokarana herinaratra ity, izay manana fitehirizana angovo amin' ny bateria dia mamatsy ny toeram-pitrandrahana Balama Graphite Mine, izay an' ny Syrah Resources sady trandrahinyJean Marie Takouleu (8 April 2022). "Mozambique: Solarcentury closes financing for solar power plant at Balama mine ". Afrik21.africa. Paris, France.Africa Energy Portal (11 April 2022). "Mozambique: Solarcentury closes financing for solar power plant at Balama mine". Africa-Energy-Portal.org. Abidjan, Ivory Coast..

 Hetsika vao haingana 
Tamin' ny volana Jona 2022, ny CrossBoundary Energy dia nahangona 25 tapitrisa dôlara amerikana tamin' ny famatsiam-bola amin' ny alalan' ny fandraisana anjaran' ny mpikambana sy fi,dramam-bola amin' ny ARCH Emerging Markets Partners Limited (fandraisana anjara), sy ny Bank of America (trosa) ary ny Microsoft Climate Innovation Fund (trosa). Ireo famatsiam-bola ireo dia natao manokana hampiasaina amin' ny tambajotra madinika vaovao famokarana angovo masoandro aty AfrikaAPO Group (16 June 2022). "CrossBoundary Energy Access Raises $25 Million from ARCH, Bank of America, and Microsoft Climate Innovation Fund to Finance Solar Powered Mini-Grids in Africa ". Africa.Business.. Tamin' ny Jolay 2022, ny Norfund sy ny KLP Norfund Investors dia niara-nampiasa vola 40 tapitrisa dôlara hafa tao amin' ny CrossBoundary Energy, mba hampitomboana ny fampiasam-bolan' ilay orinasa amin' ny tetikasa famokarana angovo azo havaozina.

Mba hanohanana ny asan' ny QIT Madagascar Minerals (QMM) sy hampihenana ny famoahana karbônina, dia niara-niasa tamin' ny CrossBoundary Energy ny QMM tamin' ny fananganana tobim-pamokarana angovon' aratra avy amin' ny masoandro izay mahatratra 8 MWp"Madagascar: CBE to connect an 8 MWp solar power plant to the Tôlagnaro mine", africa-energy-portal.org. 

 Jereo koa 

 Toekarenan' i Kenià

 Rohy ivelany 

 www.crossboundary.com/energy

 Loharano sy fanamarihana